ประเด็นร้อน 20มี.ค.62
จับตาการประชุมกนง.นักวิเคราะห์คาดคงดอกเบี้ย สมาคมผู้ค้าปลีกไทยแถลงข้อเสนอทอท.เปิดประมูลร้านค้าปลอดภาษีใน4สนามบิน นายกฯลงพื้นที่ติดตามผลการดำเนินงานในพื้นที่กทม.
20 มี.ค. 2562

จับตาการประชุมกนง.นักวิเคราะห์คาดคงดอกเบี้ย สมาคมผู้ค้าปลีกไทยแถลงข้อเสนอทอท.เปิดประมูลร้านค้าปลอดภาษีใน4สนามบิน นายกฯลงพื้นที่ติดตามผลการดำเนินงานในพื้นที่กทม.
1.นายทิตนันทิ์ มัลลิกะมาส ผู้ช่วยผู้ว่าการ สายนโยบายการเงิน ธนาคารแห่งประเทศไทย จะแถลงข่าวผลการประชุม กนง.ครั้งที่ 2/62 ต้องจับตาว่า กนง.จะมีมติเรื่องดอกเบี้ยออกมาอย่างไร ซึ่งนักวิเคราะห์ต่างมองว่า กนง.จะคงดอกเบี้ยในการประชุมครั้งนี้
2.นายวรวุฒิ อุ่นใจ ประธานสมาคมผู้ค้าปลีกไทย จะแถลงข้อเสนอกรณีบริษัท ท่าอากาศยานไทย (ทอท.) จะเปิดประมูลให้สัมปทานร้านค้าปลอดภาษีใน 4 สนามบิน โดยจะให้มีผู้ชนะเพียงรายเดียว โดยอ้างความเสี่ยงเรื่องรายได้
3.พล.อ.ประยุทธ์ จันทร์โอชา นายกรัฐมนตรี จะลงพื้นที่ติดตาม ผลการดำเนินงานของ กทม.ที่สวนลุมพินี สวนเบญจกิติ บริเวณที่จะสร้างสวนป่าระยะที่ 2 และ 3 จากนั้นจะเดินทางไปยังสถานี กลางบางซื่อ เพื่อตรวจติดตาม โครงการรถไฟชานเมืองสายสีแดง จากนั้นในช่วงบ่ายจะไปมอบ ทิศทางการทำงานของศูนย์ทดสอบ ยานยนต์และยางล้อแห่งชาติ ที่ จ.ฉะเชิงเทรา